علاء الدین کجک

الاشرف علاء الدین کجک ابن محمد ابن قولون ( )، جسے الاشرف کجک کے نام سے جانا جاتا ہے ( کوچک بھی کہا جاتا ہے)، (1334 - ستمبر 1345) اگست، 1341ء سے جنوری، 1342ء تک مملوک سلطان تھا۔ وہ جب تخت پر بیٹھا، اس وقت ایک چھوٹا بچہ تھا اور اصل اقتدار اس کے ریجنٹ امیر قوصون کے پاس تھا، جو کجک کے والد سلطان ناصر محمد ( 1310-1341) کا معاون تھا۔ دسمبر، 1341ء کے اواخر میں جب قوصون کو مملوک بغاوت میں معزول کر دیا گیا تو اس کے چند ہفتوں بعد کجک کو بھی معزول کر دیا گیا۔ کجک کو بعد میں سلطنت میں سیاسی سازشوں کے نتیجے میں نو سال کی عمر میں قتل کر دیا گیا۔

 سیرت 

کجک 1334ء میں والد سلطان ناصر محمد (1310-1341) اور ان کی تاتار بیوی اردو کے ہاں پیدا ہوئے۔  اگست 1341ء میں، کجک، جو اس وقت پانچ یا چھ سال کا تھا، کو مصر کے طاقتور امیر، امیر قوسون نے سلطان کے طور پر تعینات کیا، جو اس کے ریجنٹ کے طور پر کام کرتا تھا اور عملاً، اقتدار کی باگ ڈور سنبھالتا تھا۔ Drory 2006, p. 20. کجک کو قوسون کی گرفتاری اور کجک کے سوتیلے بھائی اور پیشرو سلطان المنصور ابوبکر کی پھانسی کے بعد مقرر کیا گیا تھا۔  کوجوک کو 21 جنوری، 1342ء کو تخت سے ہٹا دیا گیا اور اس کی جگہ اس کے بڑے سوتیلے بھائی ناصر احمد نے لے لی، جبکہ قوسون مملوک بغاوت میں معزول ہوا اور مارا گیا۔ Drory 2006, p. 24.

اپنی معزولی کے بعد، کجک قاہرہ کے قلعہ میں خواتین کے کوارٹرز میں اپنی والدہ کی دیکھ بھال میں واپس آ گیا۔ Holt 1986, p. 122. کجک کے سوتیلے بھائی صالح اسماعیل (1342–1345) کے دور میں، کجک کو صالح اسماعیل اور اس کی والدہ نے تخت کے لیے ممکنہ دعویدار کے طور پر دیکھا۔  اگست، 1345ء میں صالح اسماعیل کا انتقال ایک بیماری سے ہوا جس میں وہ کئی مہینوں سے مبتلا تھا۔ اس کی ماں نے کجک کی ماں پر الزام لگایا کہ وہ صالح اسماعیل کی بیماری کا سبب بننے کے لیے جادو ٹونے کا استعمال کرتی ہے۔  نتیجے کے طور پر، کجک کو ستمبر، 1345ء میں نو سال کی عمر میں قتل کر دیا گیا۔  

 حوالہ جات 

زمرہ:1334ء کی پیدائشیں
زمرہ:1345ء کی وفیات
زمرہ:چودہویں صدی کے مملوک سلاطین
زمرہ:بحری سلاطین
زمرہ:قرون وسطی کے طفلی حکمران
زمرہ:معزول کردہ طفلی حکمران
زمرہ:مقتول مملوک سلاطین
زمرہ:شخصیات بلحاظ تاتاری نسب